VENDIM
Nr. 107, datë 18.8.2015

PËR FILLIMIN E PROCEDURAVE 
PËR LICENCIMIN E SHOQËRISË “ENERGY SUPPLY” SHPK NË AKTIVITETIN E FURNIZIMIT 
TË ENERGJISË ELEKTRIKE

Në mbështetje të neneve 16; 20 germa “b”; 37 pika 2, germa“ç”, dhe 110 të ligjit nr. 43/2015 “Për sektorin e energjisë elektrike”, neneve 4 pika 1 germa “f”; 5 pika 1 germa “f” 8; 10, pika 1 dhe 3, të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, të  miratuar me vendimin e Bordit të Komisionerëve nr. 108, datë 9.9.2008, nenit 18, pika 1 germa “a”, të “Rregullave të Praktikës dhe Procedurave të ERE-s”, miratuar me vendimin e Bordit të Komisionerëve, Nr. 21, datë 18.3.2009, Bordi i ERE, në mbledhjen e tij të datës 18.8.2015, mbasi shqyrtoi kërkesën e shoqërisë “Energy Supply” sh.p.k. për licencimin në aktivitetin e furnizimit të energjisë elektrike dhe relacionin e përgatitur nga drejtoritë teknike,
konstatoi se:
Aplikimi i shoqërisë “Energy Supply” sh.p.k. plotëson pjesërisht kërkesat e parashikuara nga ERE në “Rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është plotësuar në mënyrë korrekte. 
- Dokumentacioni juridik, administrativ dhe pronësor (neni 9, pika 2) është plotësuar në mënyrë korrekte. 
- Dokumentacioni financiar dhe fiskal (neni 9, pika 3) është plotësuar në mënyrë korrekte. 
- Të dhënat specifike sipas tipit të licencës (neni 9 pika 4/9 germa “b” është plotësuar në mënyrë korrekte.
Për mungesën e dokumentacionit që ka të bëjë me: Sasinë e energjisë mesatare të parashikuar për furnizimin e konsumatorëve dhe kapitalin financiar të shoqërisë, (neni 9, pika 4/9, germat“a” dhe “c”), do të njoftohet subjekti që në bazë të “Rregullores për procedurat e licencimit, modifikimit, transferimit të plotë  / të pjesshëm dhe rinovimit të licencave”, neni 10, pika 10 dhe neni 11, pika 1, t’i paraqesë këto në ERE, brenda afateve.
Për gjithë sa më sipër cituar, Bordi i ERE-s

VENDOSI:

1. Të fillojë procedurat për shqyrtimin e kërkesës së shoqërisë “Energy Supply” sh.p.k. për licencimin në aktivitetin e furnizimit të energjisë elektrike.

2. Drejtoria e Licencimit dhe Monitorimit të Tregut dhe të të Licencuarve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

